CELEX: 62008CN0437
Language: el
Date: 2008-10-03 00:00:00
Title: Υπόθεση C-437/08: Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Linz (Αυστρία) στις 3 Οκτωβρίου 2008 — Österreichische Salinen AG κατά Finanzamt Linz

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/11
            
         Αίτηση για την έκδοση προδικαστικής αποφάσεως, την οποία υπέβαλε το Unabhängiger Finanzsenat, Außenstelle Linz (Αυστρία) στις 3 Οκτωβρίου 2008 — Österreichische Salinen AG κατά Finanzamt Linz
   (Υπόθεση C-437/08)
   (2009/C 19/19)
   Γλώσσα διαδικασίας: η γερμανική
   Αιτούν δικαστήριο
   Unabhängiger Finanzsenat, Außenstelle Linz.
   Διάδικοι στην υπόθεση της κύριας δίκης
   
      Προσφεύγουσα: Österreichische Salinen AG
   
      Καθού: Finanzamt Linz
   Προδικαστικά ερωτήματα
   
               1)
            
            
               Αντιβαίνει στο κοινοτικό δίκαιο η εφαρμογή της μεθόδου του συνυπολογισμού από εθνική αρχή που είναι επιφορτισμένη με την εξάλειψη των δυσμενών διακρίσεων εις βάρος των συμμετοχών εξωτερικού, οι οποίες βάσει νομοθετικής διατάξεως, εν αντιθέσει προς τις συμμετοχές της ημεδαπής, απαλλάσσονται του φόρου μόνον εφόσον υπερβαίνουν το 25 % (ποσοστό το οποίο βάσει της νυν ισχύουσας νομοθεσίας ανέρχεται σε 10 %), με το σκεπτικό ότι τούτο, βάσει αποφάσεως του αυστριακού Verwaltungsgerichtshof, ανταποκρίνεται περισσότερο στην (εικαζόμενη) βούληση του νομοθέτη και δεν επιτρέπει ταυτόχρονα, αφενός, σε σχέση με τον συνυπολογιστέο φόρο νομικών προσώπων και, αφετέρου, σε σχέση με τον παρακρατούμενο στην πηγή συνυπολογιστέο φόρο την μεταφορά του συνυπολογισμού στα επόμενα έτη ή την πίστωση του φόρου στο έτος των ζημιών;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: αντιβαίνει στο κοινοτικό δίκαιο το να μην επιτρέπεται η μεταφορά του συνυπολογισμού ή η πίστωση του φόρου στην περίπτωση μερισμάτων από τρίτες χώρες;